Monikielisyys
Maailmassa puhutaan arviolta 6000:ta kieltä. Kuitenkin vain 25 prosentilla maailman noin 200 valtiosta on enemmän kuin yksi virallinen kieli. Niissäkin valtioissa, joissa kahdella kielellä on virallinen asema, toinen kieli on usein dominoivampi tai arvostetumpi. Toisaalta monissa virallisesti yksikielisissä valtioissa voi olla jopa satoja vähemmistökieliä. Esimerkiksi virallisesti englanninkielisessä Nigeriassa puhutaan yli 400:ä eri kieltä. Maata ei voi siis määritellä yksi- tai monikieliseksi virallisen kieliluokituksen perusteella. Ylivoimaisesti suurin osa maailman kielistä on vähemmistökieliä, joilla ei ole minkäänlaista laillista asemaa.
Duolingo
Joulukuussa 2018 Duolingo tarjosi 85 kielikurssia 33 eri kielellä. Eniten käyttäjiä oli englannin kurssilla espanjankielisille ja toiseksi eniten espanjan kurssilla englanninkielisille. Kolmanneksi suosituin oli ranskan kurssi englanninkielisille. Suomen kieltä Duolingo ei tarjoa. Vuonna 2016 Duolingo julkaisi tilastoja, joiden mukaan suomessa opiskellaan eniten espanjaa ja ruotsia.